《乙未岁除二首》
元代·方回

岂料身为七十翁，开怀且放醉颜红。
身存惟恨恩难报，世换还惊事总空。
百岁尚余三袠数，万诗枉费一生工。
盍簪列炬浑如梦，不似今年筑底穷。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。